కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మళ్లీ పాంటింగ్ సాయం కోరిన ఆస్ట్రేలియా..!
బాల్ టాంపరింగ్ వివాదంతో పరువు పోగొట్టుకున్న ఆస్ట్రేలియా జట్టు.. మళ్లీ అభిమానుల మనసు గెలుచుకోవాలని తాపత్రయపడుతోంది. ఇప్పటికే కొత్త కోచ్
Samayam Telugu | Updated:
Jun 6, 2018, 06:31PM IST
మళ్లీ పాంటింగ్ సాయం కోరిన ఆస్ట్రేలియా..!
బాల్ టాంపరింగ్ వివాదంతో పరువు పోగొట్టుకున్న ఆస్ట్రేలియా జట్టు.. మళ్లీ అభిమానుల మనసు గెలుచుకోవాలని తాపత్రయపడుతోంది. ఇప్పటికే కొత్త కోచ్ జస్టిన్ లాంగర్ ఆటగాళ్లకి క్రమశిక్షణపై క్లాస్‌లు తీసుకుంటుండగా.. తాజాగా జట్టు సహాయ బృందంలోకి మాజీ కెప్టెన్ రికీ పాంటింగ్‌ను చేర్చుతూ క్రికెట్ ఆస్ట్రేలియా (సీఏ) నిర్ణయం తీసుకుంది. జూన్ 13 నుంచి ఇంగ్లాండ్ జట్టు‌తో ఐదు వన్డేలు, ఒక టీ20 మ్యాచ్‌ని ఆస్ట్రేలియా ఆడబోతోంది. ఈ పర్యటన కోసం ఇప్పటికే జట్టు సిద్ధమవగా.. తాజాగా పాంటింగ్ చేరికతో ఈ పర్యటనని ఆసీస్ ప్రతిష్ఠాత్మకంగా తీసుకుంటోందని అర్థమవుతోంది. గతంలోనూ రెండుసార్లు ఆస్ట్రేలియా టీ20 జట్టుకి సహాయ కోచ్‌గా రికీ పాంటింగ్ పనిచేశాడు. ఆ సమయంలో.. జట్టు మెరుగైన ప్రదర్శన చేయడంతో మరోసారి అతనికే సీఏ ఛాన్సిచ్చింది.
క్రికెట్ ఆస్ట్రేలియా తాజా నిర్ణయంపై ప్రధాన కోచ్ జస్టిన్ లాంగర్ మాట్లాడుతూ ‘రికీ పాంటింగ్ గొప్ప క్రికెటర్లలో ఒకరు. అతను ఇప్పటికే ఇంగ్లాండ్‌లో కొన్ని మ్యాచ్‌లకి కామెంటేటర్‌గా పనిచేశాడు. దీంతో.. అక్కడి పరిస్థితులపై అతనికి చక్కని అవగాహన ఉంటుంది. కాబట్టి.. ఈ పర్యటనలో పాంటింగ్ సహాయ కోచ్‌గా ఉండటం ఆసీస్‌కి లాభిస్తుంది. మేమిద్దరం కలిసి చాలా మ్యాచ్‌లు ఆడాం. కోచ్‌లుగా కూడా పనిచేశాం. బిగ్‌బాష్ లీగ్ ద్వారా చాలా మంది ఆసీస్ క్రికెటర్ల ఆటపై అతనికి అవగాహన ఉంది. మేము ఇప్పటికే ప్రపంచకప్- 2019 కోసం జట్టుని సిద్ధం చేస్తున్న నేపథ్యంలో అతని చేరిక ఉపయోగకరంగా ఉంటుంది’ అని జస్టిన్ లాంగర్ వెల్లడించాడు. 2019 ప్రపంచకప్ ఇంగ్లాండ్‌లోనే జరగనున్న విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.